wannaphong/clean_thaiwikipedia huggingface dataset:
# ท่าอวกาศยานบัยโกเงอร์
ท่าอวกาศยานบัยโกเงอร์  หรือเรียกว่า เตอเรียตัม  เป็นศูนย์ส่งอวกาศยานแห่งแรกและใหญ่ที่สุดของโลก ตั้งอยู่ในเขตทะเลทรายทุ่งหญ้าสเตปป์ของประเทศคาซัคสถาน ห่างจากทะเลอารัลไปทางทิศตะวันออกราว 200 กิโลเมตร ทางเหนือของแม่น้ำซีร์ดาร์ยา ใกล้กับสถานีรถไฟเตอเรียตัม ที่ความสูง 90 เมตรเหนือระดับน้ำทะเล รัฐบาลรัสเซียเช่าศูนย์ดังกล่าวจากรัฐบาลคาซัคสถาน (จนถึง ค.ศ. 2050) และอยู่ภายใต้การบริหารร่วมกันขององค์การอวกาศสหพันธรัฐรัสเซียและกำลังป้องกันห้วงอากาศ-อวกาศรัสเซีย สหภาพโซเวียตสร้างศูนย์ดังกล่าวเมื่อปลายคริสต์ทศวรษ 1950 เป็นฐานปฏิบัติการโครงการอวกาศภายใต้โครงการอวกาศรัสเซียในปัจจุบัน บัยโกเงอร์ยังเป็นศูนย์ที่คับคั่ง โดยมีภารกิจทางพาณิชย์ ทางทหาร และทางวิทยาศาสตร์ถูกส่งจำนวนมากทุกปี 

วอสตอค 1 ยานอวกาศที่มีมนุษย์โดยสารขึ้นไปด้วยลำแรกในประวัติศาสตร์ ถูกส่งขึ้นสู่อวกาศจากหนึ่งในฐานส่งของบัยโกเงอร์ ซึ่งปัจจุบันเป็นที่รู้จักกันว่า "กาการินส์สตาร์ต" ตามชื่อของนักบินคือ ยูรี กาการิน เช่นเดียวกับดาวเทียมดวงแรกของโลก ดาวเทียมสปุตนิก 1

ท่าอวกาศยานบัยโกเงอร์ก่อตั้งขึ้นเมื่อวันที่ 2 มิถุนายน ค.ศ. 1955 โดยอดีตกระทรวงกลาโหมโซเวียต เดิมทีมันถูกสร้างขึ้นเพื่อใช้เป็นฐานปฏิบัติการของโครงการอวกาศของโซเวียต ทั้ง ดาวเทียมสปุตนิก 1 ซึ่งเป็นดาวเทียมประดิษฐ์ดวงแรกและวอสตอค 1 ยานอวกาศที่มีมนุษย์โดยสารขึ้นไปด้วยลำแรกในประวัติศาสตร์ ถูกส่งขึ้นสู่อวกาศจากหนึ่งในฐานส่งของบัยโกเงอร์ ซึ่งปัจจุบันเป็นที่รู้จักกันว่า "กาการินส์สตาร์ต" เพื่อเป็นเกียรติแก่นักบินอวกาศชาวโซเวียตชื่อ ยูรี กาการิน ซึ่งเป็นนักบินของวอสตอค 1 และมนุษย์คนแรกในอวกาศ ภายใต้การบริหารของรัสเซียในปัจจุบัน บัยโกเงอร์ยังคงเป็นท่าอวกาศยานที่พลุกพล่าน โดยมีภารกิจเชิงพาณิชย์ การทหาร และวิทยาศาสตร์มากมายที่ส่งขึ้นทุกปี
# สุรชัย ศิริสูตร์
อาจารย์สุรชัย ศิริสูตร์ (16 ตุลาคม ค.ศ. 1948 –) หรือที่รู้จักกันในชื่อ ชัย ศิริสูตร์ หรือ อาจารย์ชัย เป็นผู้ฝึกสอนศิลปะการต่อสู้ป้องกันตัว รวมทั้งเป็นผู้ก่อตั้งและเป็นนายกสมาคมมวยไทยแห่งสหรัฐอเมริกา และมีส่วนในความรับผิดชอบต่อการนำมวยไทยสู่สหรัฐอเมริกา เขาเกิดที่กรุงเทพมหานคร และได้รับการปลูกฝังให้มีความผูกพันต่อมวยไทยตั้งแต่อายุ 4 ปีKelly (2000). p.61

นอกจากนี้ เขามีโอกาสพบกับบรูซ ลี ในช่วงเดินทางไปสาธิตมวยไทยที่แพซาดีนา รัฐแคลิฟอร์เนีย ใน ค.ศ. 1969 ซึ่งบรูซ ลี กล่าวกับอาจารย์สุรชัยว่า "มวยไทยยอดเยี่ยมที่สุดในโลก"สมบัติ สวางควัฒน์. (2554). ย้อนตำนานแวดวงมวยไทย จากอดีตถึงปัจจุบัน. สำนักพิมพ์ ก้าวแรก. ISBN 978-616-7446-13-4. หน้า 162

 ประวัติ 
สุรชัยเริ่มศึกษาวิชามวยไทยตลอดจนคาราเต้อย่างเป็นทางการเมื่ออายุได้หกปี เขาได้รับสายดำ จากสังกัดโชริน-ริวเมื่ออายุ 12 ปี ซึ่งเป็นช่วงเดียวกันกับที่เขาเริ่มเข้าสู่สังเวียนของมวยไทย อาจารย์ชัยเข้าแข่งขันมวยไทยมาเป็นจำนวน 72 ครั้งแล้วเกษียณตนเองจากการเป็นนักชกในปี ค.ศ. 1968 ก่อนที่จะเดินทางออกจากประเทศไทยเพื่อไปฝึกสอนวิชามวยไทยในสหรัฐอเมริกา

เมื่อมาถึงสหรัฐอเมริกาแล้ว อาจารย์ชัยได้ทำการตีสนิทและถ่ายทอดวิชาให้กับกลุ่มนักซิ่งมอเตอร์ไซค์ชื่อดังที่มีชื่อว่าเฮลส์ แองเจิลส์ โดยไม่รู้มาก่อนว่าพวกเขาเป็นใคร ก่อนที่ทางเอฟบีไอได้ทำการชี้แจงให้เขาได้รับทราบ ครั้นแล้ว อาจารย์ชัยได้เป็นอาสาสมัครในการฝึกอบรมตัวแทนเอฟบีไอ

ในช่วงคริสต์ทศวรรษ 1970 จนถึงต้นคริสต์ทศวรรษ 1980 อาจารย์ชัยได้ทำการฝึกสอนในวิทยาลัยของแคลิฟอร์เนียตอนใต้หลายแห่ง อาทิ ชาฟฟีคอลเลจ, แคลร์มอนท์เมนส์คอลเลจ และ แคลสเตทซานเบอร์นาร์ดิโน รวมถึงบริเวณนอกบ้านของเขาเอง ลูกศิษย์ในช่วงแรกของเขาประกอบด้วย จิม แวโนเวอร์, ไมค์ โกลบาค, เร็กกี แจ็คสัน, เกล็น เฮอร์นันเดซ, ดอน บอยด์ และรองประธานสมาคมมวยไทยของอาจารย์ชัย ที่มีชื่อว่า โทนี เกร็ค ซึ่งเป็นผู้ที่เข้ามาถึงประเทศไทยในปี ค.ศ. 1982 ในฐานะตัวแทนทีมอเมริกันคนแรกที่เข้าร่วมการแข่งขันในรายการมวยไทยเวิลด์แชมเปียนชิปประวัติย่อของอาจารย์ชัย ศิริสูตร  

ในปี ค.ศ. 1978 ได้เริ่มฝึกสอนอาจารย์ศิลปะการต่อสู้ป้องกันตัวท่านหนึ่งที่มีชื่อว่าแดน อีโนซันโตอาจารย์ชัย ศิริสูตร กับแดน อีโนซันโต ในประวัติศาสตร์มวยไทย   โดยอีโนซันโตได้เป็นนักเรียนที่รับการฝึกในสนามหญ้าหลังบ้านของอาจารย์ชัย และอีโนซันโตก็ได้แนะนำให้อาจารย์ชัยร่วมสอนในหลักสูตรเจี๋ยฉวนเต้าของเขา ซึ่งช่วยให้อาจารย์ชัยได้ขยายความรู้ด้านมวยไทยในสหรัฐ และในระดับนานาชาติมากยิ่งขึ้นบทสัมภาษณ์แดน อิโนซานโต้ในกีฬามวยไทย   ในปี ค.ศ. 1983 อีโนซันโตได้แนะนำให้อาจารย์ชัยได้รู้จักกับทอม แลนดรี ซึ่งเป็นนักอเมริกันฟุตบอลทีมแดลลัส คาวบอยส์ ผู้ร่วมทำการก่อตั้งการแข่งขันมวยไทยนัดอุ่นเครื่องในช่วงก่อนฤดูกาลกับอาจารย์ชัย กระทั่งแลนดรีได้จากไปในปี ค.ศ. 1990Kelly (2000). pp.133-138

ปัจจุบัน อาจารย์สุรชัยยังคงดำเนินการสอนวิชามวยไทยที่ค่ายมวยไทยในรัฐออริกอน โดยในแต่ละปีมีนักเรียนกว่า 200 คนจากทั่วโลกเข้าร่วมหลักสูตร
# ภาณุ สุวรรณโณ
ภาณุ สุวรรณโณ หรือ อู เป็นนักแสดงชายชาวไทย เกิดเมื่อวันที่ 9 มกราคม พ.ศ. 2520 ที่ โรงพยาบาลสุราษฎร์ธานี จังหวัดสุราษฎร์ธานี สำเร็จการศึกษาระดับปริญญาตรี จากคณะวิศวกรรมเครื่องกล มหาวิทยาลัยเอเชียอาคเนย์อู-ภาณุ สุวรรณโณ

อูยังเคยเป็นสมาชิกของวงโมโน เมื่อปี พ.ศ. 2546 ของค่ายอาร์เอสร่วมกับสิงโต นำโชค และสมาชิกคนอื่นอีก 2 คน โดยเป็นมือกลองและนักร้องนำของวง ก่อนจะแยกวงในเวลาต่อมา

ผลงาน
 ผลงานละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางไอทีวี
 พ.ศ.  ละคร  รับบท   หมายเหตุ 2546  ดาวมังกร  ต้องบุญ  

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  ละคร  รับบท   หมายเหตุ 2546  แก้วตาหวานใจ อนิล วโรดม (ช้าง)   เดิมพันวันวิวาห์  ภูริต นนทิวากร   2547  ไฟในวายุ ไกรกูณฐ์ ธนากูล (น้อย)  2548  เชลยบาป ร้อยตำรวจตรีทศ พิศาลวัฒนา   มนต์รักลูกทุ่ง  ไอ้แว่น   ตลาดน้ำดำเนินฯ รัก  โก้   ค้นรัก...สุดขอบฟ้า  ภูษิน  2549  กระดานสีรุ้ง  ปรีติ   สาวน้อยร้อยล้าน  นะโม บุญเกิด   ลิขิตหัวใจ  สิทธิพงศ์ (เอส)   2550  แก่งกระโดน  ธนะเทพ   ภูตสาวพราวเสน่ห์  รุจรวี   2551  ห้องสมุดสุดหรรษา  โอ๊ค  ซิตคอม หมอชิตสะกิดรัก  อัศจรรย์ (อัศ)  ซิตคอม ผ่าโลกบันเทิง สตางค์  2552  รักข้ามรั้ว เกื้อ  แจ๋วใจร้ายกับคุณชายเทวดา  เอกบุรุษ (ใหญ่)   2553  เพลงรักทะเลใต้  ครูสันติ   2554  มนต์รักแม่น้ำมูล ศรีไพร  เสน่ห์บางกอก ก้าน   ลุย  อัสนี   2555  ไข่ลูกเขย  ยงศักดิ์  ปิ่นอนงค์ ปานเทพ (ปั่น)   2556  คุณพ่อจำเป็น  เจ้าชนะศึก  รับเชิญ ไฟหวน สิน   โทน  อ๊อด   2557  ยมบาลเจ้าขา อาทร  ละครชุด รับเชิญตอน รักมิรู้ดับ ล่ารักสุดขอบฟ้า  อัคนี   2558  รักเร่ ดามพ์   2559  อตีตา  อรรถวิทย์   2560  อกธรณี ถวิล วิทยพันธุ์   2561  เพลงรักมือปืน  ฉลาดเลิศ   สมิงจ้าวท่า หว่องหลี   ในคืนหนาว แสงดาวยังอุ่น  พี่เอก   2563  ปิ่นไพร พ่อเลี้ยงคำกอง 2565  สายเปล ภานุ ตุลยธรรม 2566รักในรอยลวงรอง
 ละครโทรทัศน์ทั้งหมดด้านล่างนี้ออกอากาศทางไทยพีบีเอส
 พ.ศ.  ละคร  รับบท  หมายเหตุ 2567  หม่อมเป็ดสวรรค์  (รับเชิญ)

 ละครโทรทัศน์ทั้งหมดด้านล่างนี้ออกอากาศทางช่อง 8
 พ.ศ.  ละคร  รับบท   หมายเหตุ 2558  แหวนทองเหลือง  หมอเมตตา  2559  มนต์รักอสูร เสี่ยทรงยศ   2566  ตะนาวศรี  นากาฮาระ

ภาพยนตร์
 อุกกาบาต (2547) รับบท การิน
 มนต์รักร้อยล้าน (2547) รับบท ฉัตรชัย
 ครูแก (2547) รับบท นายแก
 ชื่อชอบชวนหาเรื่อง (2546)
 สาปเสือที่ลำน้ำกษัตริย์ (2545) รับบท วัน
 โรงแรมผี (นวนิยาย) (2545) รับบท วิสูตร
 14 ตุลา สงครามประชาชน (2544) รับบท เสกสรรค์ ประเสริฐกุล

มิวสิกวิดีโอ
เพลง รักคนอื่นไม่เป็น
เพลง ระยะสุดท้ายไม่มีจริง

พิธีกร
 รายการ คนไทยหัวใจไม่ท้อ ทุกวันเสาร์ เวลา 09.00 - 09.25 น. ทางช่อง 5
 รายการ เที่ยวละไมไทยแลนด์เวิลด์ ทุกวันอาทิตย์ เวลา 05.00 - 05.30 น. ทางช่อง 3

ผลงานเพลง
 อัลบั้ม Mono (ออกร่วมกับวงโมโน) (2546)

รางวัลที่ได้รับ ประวัติ ภาณุ สุวรรณโณ
 รางวัล ท็อปอวอร์ดสาขานักแสดงหน้าใหม่ยอดเยี่ยม ประจำปี 2546 จากละครเรื่อง แก้วตาหวานใจ ทางช่อง 7 โดยดาราวิดีโอ จัดโดย นิตยสาร ทีวีพูล
 รางวัลนักแสดงดีเด่น เป็นรางวัลสำหรับบุคคลที่เป็นตัวอย่างที่ดีสำหรับเยาวชน
# เริ่น เสียนฉี
เริ่น เสียนฉี (หรือที่นิยมเรียกว่า เยิ่น เสียนฉี) (อักษรจีนตัวเต็ม: 任賢齊, อักษรจีนตัวย่อ: 任贤齐, พินอิน: rèn xián qí) นักร้องและนักแสดงชาวไต้หวัน  เกิดเมื่อวันที่ 23 มิถุนายน ค.ศ. 1966 ที่จางฮั่ว ประเทศไต้หวัน มีชื่อภาษาอังกฤษว่า ริชชี เริ่น (Richie Ren) หรือ ริชชี่ เจิ่น (Richie Jen) มีชื่อเล่นที่เพื่อน ๆ นิยมเรียกว่า เสี่ยวฉี

เริ่น เสียนฉี จบการศึกษาที่วิทยาลัยเหวินฮัวด้านกายภาพ  มีงานอดิเรกคือขับรถแข่งและขี่จักรยานยนต์แข่ง เล่นกีตาร์, ฟลุตและฮาร์โมนิกา  เข้าสู่วงการบันเทิงด้วยการออกอัลบั้มในฐานะนักร้องที่ไต้หวัน เมื่อปี ค.ศ. 1990  มีชื่อเสียงโด่งดังที่ไต้หวัน ก่อนจะขยายชื่อเสียงไปยังฮ่องกงและจีนแผ่นดินใหญ่ 

ทางด้านผลงานการแสดง มีผลงานครั้งแรกในแบบภาพยนตร์ในปี ค.ศ. 1999 เรื่อง Fly Me To Polaris ด้วยการแสดงคู่กับนางเอก จาง ป๋อจือ  ซึ่งเจ้าตัวแสดงเป็นหนุ่มใบ้ได้อย่างน่าประทับใจ ซึ่งภาพยนตร์ก็ประสบความสำเร็จอย่างงดงามและได้รับรางวัลไปหลายรางวัล, Seoul Raiders ในปี ค.ศ. 2005 และในส่วนของซีรีส์เรื่องต่าง ๆ อาทิ มังกรหยก ภาคจอมยุทธอินทรี ซึ่งเจ้าตัวรับบทเป็น เอี้ยก้วย ในปี ค.ศ. 1998, กระบี่เย้ยยุทธจักร ในปี ค.ศ. 2000 และ ชอลิ้วเฮียง ในปี ค.ศ. 2001 ซึ่งถึงแม้ว่าจะได้รับเสียงวิจารณ์ว่าบุคคลิกไม่เหมาะสมก็ตาม

เริ่น เสียนฉี ได้ชื่อว่าเป็นพระเอกที่หน้าตาไม่หล่อ แต่นิสัยดี ในปี ค.ศ. 2007 ได้ร่วมกับเพื่อนนักแสดงคนอื่น ๆ เยี่ยมผู้ประสบพิบัติภัยที่มณฑลเสฉวน และในกลางปี ค.ศ. 2010 ได้ยกเลิกคอนเสิร์ตของตนเองที่ฟิลิปปินส์ เนื่องจากต้องการประท้วงรัฐบาลฟิลิปปินสืที่ปล่อยให้นักท่องเที่ยวชาวฮ่องกงถึง 8 คนเสียชีวิตทั้งหมดบนรถโดยสารที่กรุงมะนิลา ในวิกฤตการณ์จับกุมตัวประกัน"เยิ่นเสียนฉี" จวกฟิลิปปินส์ปล่อยนักท่องเที่ยวฮ่องกงเสียชีวิต จากผู้จัดการออนไลน์

ชีวิตส่วนตัว มีบุตรชายที่เกิดในปี ค.ศ. 2008 กับภริยาที่คบหากันมาตั้งแต่สมัยเรียนมัธยม ถึงแม้ว่าจะไม่ได้จัดพิธีแต่งงานกันก็ตาม แต่ทั้งคู่ก็จดทะเบียนสมรสกันอย่างถูกต้องตามกฎหมาย 

ภาพยนตร์

 Cops & Robbers (1991)
 Top Cool (1993)
 No Sir III (1994)
 A Bug's Life (1998)
 A Beautiful New World (1998)
 Gorgeous (1999)
 Fly Me To Polaris (1999)
 Summer Holiday (2000)
 Life Express (2002)
 Marry A Rich Man (2002)
 Summer I Love You (2002)
 Honesty (2003)
 Truth or Dare: 6th Floor Rear Flat (2003)
 Silver Hawk (2004)
 Elixir Of Love (2004)
 20, 30, 40 (2004)
 Breaking News (2004)
 Seoul Raiders (2005)
 2 Become 1 (2006)
 Exiled (2006)
 Happy Birthday (2007)
 Contract Lover (2007)
 Storm Rider Clash Of Evils (2008)
 Lady Cop & Papa Crook (2008)
 The Sniper (2009)
 Accident (2009)
 Fire Of Conscience (2010)
 Adventure Of The King (2010)
 Flirting Scholar 2 (2010)
 Punished (2011)
 May Day 3DNA (2011)
 Life Without Principle (2011)
 Legendary Amazons (2011)
 The Allure Of Tears (2011)
 Scheme With Me (2012)
 Will You Still Love Me Tomorrow? (2013)
 First of May (2014)
# รินเนะ
รินเนะ  เป็นชุดหนังสือการ์ตูนญี่ปุ่นเขียนขึ้นโดยรูมิโกะ ทากาฮาชิ เริ่มต้นตีพิมพ์ลงในนิตยสารโชเนนซันเดย์ ต่อมาจึงนำมารวมเล่มโดยสำนักพิมพ์ โชงะกุกัง ซีรีส์ชุดนี้เล่าถึงมามิยะ ซากุระ ซึ่งตอนเด็กเธอเกิดหลงเข้าไปในโลกวิญญาณจึงทำให้เธอมีพลังพิเศษที่สามารถมองเห็นคนที่ตายไปแล้ว และเพื่อนร่วมชั้นของเธอ โรคุโด รินเนะ ผู้คอยชี้แนะวิญญาณที่ยังคงหลงทางไม่ยอมไปเกิดใหม่ให้กลับขึ้นไปยังวงล้อแห้งวัฏสงสาร หนังสือการ์ตูนเรื่องนี้ได้ลิขสิทธิ์โดย  สยามอินเตอร์คอมิกส์ "ข่าวการตีพิมพ์การ์ตูนรินเนะในไทย"  . Kartoon-discovery.com . สืบค้น 5 ตุลาคม 2553

 เค้าโครงเรื่อง 
มามิยะ ซากุระ เด็กสาวมัธยมปลายที่กลายมาเป็นคนที่สามารถมองเห็นวิญญาณได้ หลังจากที่เธอหลงเข้าไปในโลกของวิญญาณในตอนยังเด็ก พอเข้าเรียนมัธยมปลายเธอก็ต้องมาเจอกับเด็กหนุ่มผมแดงที่มีชื่อว่า รินเนะ ซึ่งนั่งติดกันในห้องเรียน รินเนะเป็นผู้คอยชี้แนะวิญญาณที่ยังไม่ยอมไปเกิดใหม่ ให้กลับขึ้นไปยังวงล้อแห่งวัฏสงสาร ซึ่งทั้งสองต้องก็ได้ร่วมด้วยช่วยกันชี้แนะวิญญาณ"เนื้อเรื่องรินเนะ"  . Bookfriendonline.com . สืบค้น 5 ตุลาคม 2553

 ตัวละคร 
โรคุโด รินเนะ [Rinne Rokudo]
ตัวเอกหลักของเรื่อง เด็กหนุ่มที่เป็นผู้คอยชี้แนะวิญญาณทียีงหลงทางไม่ยอมไปเกิดใหม่ให้กลับไปยังวงล้อแห่งวัฏสงสาร คุณยายของรินเนะเป็นยมทูต คุณปู่เป็นคนอาศัยอยู่ในตึกชมรมร้างอย่างอัตคัตขัดสน เมื่อทำหน้าที่ยมทูตเขาต้องใช้เครื่องมือซึ่งต้องซื้อจากโลกวิญญาณ ซึ่งมีราคาถูกจนไปถึงแพงมาก จนทำให้รินเนะต้องหมดเงินไปมาก

มามิยะ ซากุระ [Sakura Mamiya]
ซากุระเป็นนางเอกของเรื่อง ซากุระเคยหลงทางไปในโลกวิญญาณในตอนเด็ก แต่ได้ความช่วยเหลือกลับมาจากทามาโกะ(คุณยายของรินเนะ) และได้ความสามารถในการมองเห็นวิญญาณ

ทามาโกะ [Tamako]
เป็นคุณยายของรินเนะอดีตยมทูตผู้เคยช่วยเหลือซากุระตอนเด็กที่หลงทางในโลกวิญาณให้กลับออกมา

โรคุมอน [Rokumon]
ภูตแมวดำผู้ช่วยยมทูต มีความตั้งใจจริงที่จะมาเป็นผู้รับใช้ของรินเนะ

มาซาโตะ [Mashato]
ศัตรูของรินเนะเป็นปิศาจที่คอยล่าวิญญาญมาลงนรก แค้นรินเนะตั้งแต่เด็กๆ และคอยตามล้างแค้นเรื่อยมา

จูนมอนจิ ซึบาสะ [Tsubasa Jumonji]
เด็กหนุ่มที่เพิ่มย้ายมาเรียนห้องเดียวกับรินเนะ ที่บ้านทำอาชีพปราบผี ตอนที่ยังเด็กเคยตกหลุมรักซากุระ เป็นคนจริงจังทั้งในเรื่องความรักและงานปราบผี ก็เลยจงเกลียดจงชังรินเนะเป็นอย่างมาก

มิโฮ [Miho]
เป็นเพื่อนรักของซากุระ เป็นคนที่ชอบเรื่องเกี่ยวกับภูตผีปีศาจ

ริกะ [Rika]
เป็นเพื่อนรักของซากุระที่ธรรมดาและจริงใจ แต่ออกจะขี้เหนียวไปหน่อย

วันที่ออกจำหน่าย
เล่มที่วันที่วางจำหน่ายญี่ปุ่นไทย"Rinne" . Comtoon.com . สืบค้น 8 ธันวาคม 2553116 ตุลาคม 255227 สิงหาคม 2553224 กันยายน 2553318 มีนาคม 255330 พฤศจิกายน 2553418 มิถุนายน 255310 มกราคม 2554517 กันยายน 255331 พฤษภาคม 2554617 ธันวาคม 255327 กรกฎาคม 2554718 มีนาคม 25546 มกราคม 2555815 กรกฎาคม 2554มีนาคม 2555918 ตุลาคม 255427 มิถุนายน 2555 1018 พฤศจิกายน 2554สิงหาคม 25551117 กุมภาพันธ์ 25558 มกราคม 25561218 พฤษภาคม 255515 มีนาคม 25561318 กรกฎาคม 255523 กรกฎาคม 25561418 ตุลาคม 255525 กันยายน 25561518 มกราคม 255621 พฤศจิกายน 25561618 เมษายน 25567 มีนาคม 25571718 มิถุนายน 25569 พฤษภาคม 25571818 กันยายน 255620 พฤศจิกายน 25571918 ธันวาคม 255624 มกราคม 25582018 มีนาคม 25572116 พฤษภาคม 25572218 สิงหาคม 25572318 พฤศจิกายน 2557

  เสียงตอบรับ 
หนังสือการ์ตูน รินเนะ มีการวางขายฉบับลิขสิทธิ์ในประเทศไทยโดย สยามอินเตอร์คอมิกส์   ในขณะที่ปัจจุบันยังไม่มีลิขสิทธิ์อนิเมะรินเนะในไทย

  อ้างอิง
# วัดคุ้งยางใหญ่
วัดคุ้งยางใหญ่เป็นวัดในสังกัดของคณะสงฆ์มหานิกาย ที่มีประวัติความเป็นในนับแต่ครั้งอดีต และศูนย์กลางของชุมชนชาวพุทธที่มีประวัติความเป็นมาตั้งแต่ครั้งกรุงสุโขทัย ที่วัดคุ้งยางใหญ่พระพุทธรูปศิลปสุโขทัย ที่เป็นมรดกตกทอดมาจนกระทั่งทุกวันนี้ เป็นพระพุทธรูปปางมารวิชัย จำนวน 3 องค์ ที่ชาวบ้านสวนเรียกว่า "หลวงพ่อสามพี่น้อง" ซึ่งเป็นสิ่งการะและเคารพของชาวบ้านสวนนับแต่ครั้งอดีต

ประวัติ
วัดคุ้งยางใหญ่เป็นวัดที่มีประวัติการสร้างตั้งแต่ประมาณ พ.ศ. 1920 [กองพุทธศาสนสถาน,กรมการศาสนา,กระทรวงศึกษาธิการ,ประวัติวัดทั่วราชอาณาจักร เล่มที่ 7,กรุงเทพฯ โรงพิมพ์การศาสนา,2531. หน้า 505]. ได้รับพระราชทานวิสุงคามสีมาแล้วตั้งแต่ประมาณ พ.ศ. 1920 เป็นวัดที่เกิดจากการร่วมใจกันสร้างโดยประชาชน สำนักงานวัฒนธรรมจังหวัดสุโขทัย .  ซึ่งตรงกับรัชสมัยพระยาลือไท หรือพระมหาธรรมราชาที่ 2 (พ.ศ. 1911-1942) พระมหากษัตริย์แห่งอาณาจักรสุโขทัยลำดับที่ 7 ซึ่งเป็นช่วงตอนปลายของอาณาจักรสุโขทัย 

ที่ตั้ง
วัดคุ้งยางใหญ่ ตั้งอยู่บริเวณเทศบาลตำบลบ้านสวน อันเป็นที่ตั้งตลาดอันเป็นศูนย์กลางการค้าในชุมชน มีที่ดินตั้งวัด จำนวน 19 ไร่ 2 ตารางวา ทิศเหนือติดกับตลาดบ้านสวน ทิศตะวันออกติดกับคลองสาธารณะและชุมชนบ้านหน้าโบสถ์ ซึ่งตั้งอยู่คนละฝั่งคลองกับวัด ด้านทิศใต้ติดกับชุมชน ด้านทิศตะวันตกจะติดกับถนนสาธารณะที่เชื่อมระหว่างบ้านสวนกับอำเภอศรีสำโรง โดยมีสถานีตำรวจภูธรบ้านสวน สถานีอนามัย และที่ทำการไปรษณีย์บ้านสวนตั้งอยู่บริเวณเยื้องกับหน้าวัด

ถาวรวัตถุ
 อุโบสถ
 ศาลาการเปรียญ
 วิหารหลวงพ่อสามพี่น้อง
 วิหารหลวงพ่อเกี่ยว โกวิโท
 กุฎิที่พักสงฆ์
 ฌาปนสถาน/ศาลาคู่เมรุ
 หอกลอง/หอระฆัง
 ที่ตั้งของพิพิธภัณฑ์พื้นบ้าน
 ที่ตั้งห้องสมุดชุมชนประจำเทศบ้านสวน (ดำเนินการโดยเทศบาลตำบลบ้านสวน)
ลำดับเจ้าอาวาส
 พระอธิการแป๊ะ    ดำรงตำแหน่งระหว่าง พ.ศ. 2456-2494
 พระครูวิมลกิจโกศล (เกียว  โกวิโท) ดำรงตำแหน่งระหว่าง พ.ศ. 2494-2536ประวัติพระครูวิมลกิจโกศล . 
 พระครูอดุลวราภรณ์ (บุญธรรม วราโภ) พ.ศ. 2536-ปัจจุบัน (แต่งตั้งเป็นเจ้าอาวาสเมื่อวันที 1 เมษายน พ.ศ. 2537)
 พระครูสมุห์จักรินทร์  จตฺตมโล 

 <center>ลำดับเจ้าอาวาสวัดคุ้งยางใหญ่ </center> ที่ รายนาม/สมณศักดิ์  ตำแหน่ง เริ่มวาระ สิ้นสุดวาระ  หมายเหตุ1  พระอธิการแป๊ะ เจ้าอาวาส พ.ศ. 2456  พ.ศ. 2494  2   พระครูวิมลกิจโกศล (เกียว โกวิโท) อดีตเจ้าคณะอำเภอเมือง,อำเภอกงไกรลาศ พ.ศ. 2494  พ.ศ. 2536  3  พระครูอดุลวราภรณ์ (บุญธรรม วราโภ)  พระอุปัชฌาย์, เจ้าคณะตำบล พ.ศ. 2536  ปัจจุบัน 

กิจกรรมพิเศษ

 เว็บไซต์เกี่ยวข้อง 

 เว็บไซต์สำนักงานวัฒนธรรมจังหวัดสุโขทัย 
 เว็บไซต์บ้านสวนดอตเน็ต โดยดิเรก ด้วงลอย(พลอยบุตร)
# ชาวพอลินีเชีย
ชาวพอลินีเชีย  เป็นกลุ่มชาติพันธุ์ที่พูดภาษาพอลินีเชียและอาศัยอยู่ในพอลินีเชีย (ฮาวาย ตาฮิตี ซามัว รวมไปถึงชาวมาวรีในนิวซีแลนด์)
# แอนนาเบ็ธ เชส
แอนนาเบ็ธ เชส  เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์ดัน แสดงโดย อเล็กซานดร้า ดาแดริโอ ในภาพยนตร์เพอร์ซีย์ แจ็กสันกับสายฟ้าที่หายไป

แอนนาเบ็ธเป็นบุตรีของอธีนา เทพีแห่งภูมิปัญญากับนายเฟรดอริก เชส ศาสตราจารย์มหาวิทยาลัย และเป็นเพื่อนสนิทของเพอร์ซีย์ แจ็กสัน ต่อมาก็เป็นแฟนสาวของเพอร์ซีย์
ลักษณะ ดวงตาสีเทาพายุ ผมสีบลอนด์หยิกลอน ผิวสีแทน
# ปวีณา ตันฑ์ศรีสุโรจน์
ปวีณา ตันท์ศรีสุโรจน์ หรือ ปริษา ครบนพรัตน์ (ชื่อเล่น: ปอย) เป็นนักแสดงชาวไทย เกิดเมื่อวันที่ 9 ตุลาคม พ.ศ. 2522 เป็นชาว จังหวัดตรัง ศึกษาระดับมัธยมที่โรงเรียนสภาราชินี จังหวัดตรัง สำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต (สาขาวิทยุโทรทัศน์) และ สำเร็จการศึกษาปริญญาโทจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ เป็นนักแสดงภายใต้สังกัด โพลีพลัส  ปัจจุบันหมดสัญญากับทางค่าย โพลีพลัส เป็นนักแสดงอิสระ และช่วยบริหารงานห้างสรรพสินค้าของสามี และยังดำรงตำแหน่ง ผู้พิพากษาสมทบ ประจำศาลเยาวชนและครอบครัว จังหวัดนครราชสีมา 

 ชีวิตส่วนตัว
เมื่อวันที่ 12 มีนาคม ปี 2555 ปอยได้เข้าพิธีสมรส กับ กฤษฎิ์ธเนศ ครบนพรัตน์ นักธุรกิจรายใหญ่นอกวงการ โดยจัดงานแต่งงานที่จังหวัดนครราชสีมา โดยมีเพื่อนดารานักแสดงและผู้ใหญ่ในวงการบันเทิงเข้าร่วมงานกันเป็นจำนวนมาก ปัจจุบันมีลูกสาวแล้ว 1 คนชื่อด.ญ.โมนารินทร์ ครบนพรัตน์ ชื่อเล่นชื่อโมนาhttp://www.matichon.co.th/news_detail.php?newsid=1415000328http://baby.kapook.com/แม่-ลูกดารา-103493.html[http://www.praew.com/17163/people/10-newest-mom/ 10 คุณแม่ป้ายแดง ฉลองวันแม่ 12 สิงหาแรก มีใครบ้าง ดูเลย!

 ผลงาน 
 ละครโทรทัศน์ 
 2544 กลิ่นสีและกาวแป้ง
 2545 เจ้าชายหัวใจเกินร้อย รับบท แองจี้
 2545 Girl Club รับเอาคืน
 2546 กลิ้งไว้ก่อนพ่อสอนไว้
 2546 เหยี่ยวสาวมือใหม่
 2547 ขอพลิกฟ้าตามล่าเธอ รับบท ธัญญ่า
 2547 นางสาวจริงใจ กับ นายแสนดี รับบท เปิ้ล
 2548 เสน่ห์รักนางซิน รับบท ปริตา
 2548 สองเรานิรันดร รับบท นิรชา (รับเชิญ)
 2549 อมฤตาลัย รับบท เสาวภาพรรณ
 2549 คมรัก คมเสน่หา รับบท อิงฟ้า ทางช่องไอทีวี
 2550 บุพเพเล่ห์รัก รับบท ปารณีย์ 
 2552 สะใภ้ไกลปืนเที่ยง รับบท แพทตี้ แพทริเซีย  ช่อง 3
 2553 พระจันทร์ลายพยัคฆ์ รับบท จอมขวัญ ช่อง 7
 2553 คู่กิ๊กพริกกะเกลือ (รับเชิญ) ช่อง 7
 2553  วิวาห์ว้าวุ่น  (นักแสดงรับเชิญ) ช่อง 3
 2553 ส.อ.ว.ห้อง  2 รุ่น 44 ทางทีวีไทย
 2554 หลวงตามหาชน (นักแสดงรับเชิญ) ช่อง 3
 2556 เซน...สื่อรักสื่อวิญญาณ 
รับบท อัมพร (รับเชิญตอน จอมบงการ) ช่อง5
 2556 ผู้ชนะสิบทิศ  ช่อง 8
 2564 พระจันทร์ซ่อนดาว รับบท เหมยฮัว (ฉายออนไลน์) ช่อง 3
 รายการ 
• 2563 รายเสือสิงห์กระทิงเเซบ ช่อง3HD

•  2563 รายการมุมโปรด ช่องThairath Tv
 2564  รายการ ต้มยำอัมรินทร์ ช่อง อัมรินทร์tv
 2565  รายการ คุยแซบโชว์ ช่องone31
 2566 รายการ โต็ะนี้มีจอง ช่อง workpiont 23
# จอห์นนี มาร์
จอห์นนี มาร์  เกิดเมื่อวันที่ 31 ตุลาคม ค.ศ. 1963 เป็นนักแต่งเพลง มือกีต้าร์, คีย์บอร์ด, นักเล่นออร์แกนปาก และ เป็นนักร้อง สัญชาติอังกฤษ เป็นอดีตสมาชิกเดอะสมิธส์ และ เขาเคยเข้ารวมวงอิเล็กทรอนิก, เดอะ เดอะ, และ โมเดสต์เมาส์ ในปี 2008 เขาได้เข้าร่วมวง เดอะคริบส์
 
แหล่งข้อมูลอื่น
 เว็บไซต์อย่างเป็นทางการ
 Manchester v Cancer official concert website
# หนองสนม
หนองสนม ตั้งอยู่ทางทิศตะวันออกของตัวอำเภอสนม ถือเป็นสัญลักษ์ของอำเภอและเทศบาลตำบลสนม มีลักษณะ สี่เหลี่ยมผืนผ้า มีเนื้อที่ประมาณ 50 ไร่ เป็นสถานที่พักผ่อนหย่อนใจ และเป็นที่ตั้งของ ศาลปู่ตาหนองสนม  และไม่นานมานี้ ทางกระทรวงการท่องเที่ยวและกีฬาได้สนับสนุนงบประมาณ จำนวน 3 ล้านบาทถ้วน เพื่อปรับปรุงภูมิทัศน์ตาม โครงการปรับปรุงภูมิทัศน์หนองสนมให้เป็นแหล่งท่องเที่ยวประจำอำเภอสนม โดยจะทำเลียนแบบ  บึงแก่นนครและบึงพลาญชัย และพิพิธภัณฑ์สถานนครสนม

 โครงการปรับปรุงภูมิทัศน์หนองสนม 
 โดยทำจากนโยบาย ของท่านายกเทศมนตรีเทศบาลตำบลสนม และ การท่องเที่ยวแห่งประเทศไทย เพื่อเป็นแหล่งท่องเที่ยวประจำอำเภอ โดยคิดเลียนแบบจากบึงแก่นนคร และ บึงพลาญชัย ส่วนมี่จะทำ เช่น
 ตกแต่งด้วยสวนดอกไม้ขนาดใหญ่ และพันธ์ไม้ต่างๆให้ร่มรื่น และปูพื่นหญ้า ให้ทั่วฝั่งหนองสนม และเทพื่นปูน ในส่วนพื้นที่ว่าง
 ปรังปรุงศาลปู่ตาหนองสนม เช่น เทพื้นปูนรอบศาล ซึ่งเป็นที่ที่ชาวสนมเคารพบูชามานาน
 พิพิธภัณฑ์สถานนครสนม เป็นพิพิธภัณฑ์ 1 ชั้น ติดแอร์ โดยทำเป็นสถานที่ เก็บประวัติบ้านสนม และของโบราณบ้านสนม
 ลานออกกำลังกาย และ สวนสุขภาพ เป็นสวนออกกำลังกาย เพื่อให้ประชาชนได้ออกกำลังกาย อันเป็นการเสริมสร้างพลานามัยแก่ชาวสนม
 อนุสาวรีย์ พระภักดีพัฒยากรณ์ เจ้าเมืองนครสนม โดยมีนโยบายมานานแล้ว แต่ไม่รู้ว่าจะสร้างที่ใหน จึงคิดสร้างที่ สวนสาธารณะหนองสนม
# แกรนทูริสโม (อัลบั้ม)
แกรนทูริสโม  เป็นอัลบั้มชุดที่สี่ของวงเดอะคาร์ดิแกนส์ ออกจำหน่ายเมื่อวันที่ 1 ตุลาคม พ.ศ. 2541 และ เดือนพฤศจิกายน พ.ศ. 2541 ในอเมริกา ในอัลบั้มชุดนี้ได้เปิดตัวซิงเกิล "My Favourite Game" แล้วยังเป็นเพลงอินโทรที่ปรากฏในวิดีโอเกม แกรนทัวริสโม 2 

 รายชื่อเพลง 

 "Paralyzed" (Nina Persson, Peter Svensson) – 4:54
 "Erase/Rewind" (Persson, Svensson) – 3:35
 "Explode" (Persson, Svensson) – 4:04
 "Starter" (Persson, Svensson) – 3:49
 "Hanging Around" (Persson, Svensson) – 3:40
 "Higher" (Persson, Svensson) – 4:32
 "Marvel Hill" (Persson, Magnus Sveningsson, Svensson) – 4:16
 "My Favourite Game" (Persson, Svensson) – 3:36
 "Do You Believe" (Persson, Svensson) – 3:19
 "Junk of the Hearts" (Persson, Sveningsson, Svensson) – 4:07
 "Nil" (Lars-Olof Johansson) – 2:18

 แหล่งข้อมูลอื่น 
 Gran Turismo microsite
 The Cardigans' Complete Discography @ Marvelhill 2/6/2007: Link to discography page on Cardigans web site is down.
 The Cardigans' Complete Discography @ Rolling Stone 
 IFPI Sweden
Polyhex UK chart information
# จักซ์ทาโพสต์วิธยู
"จักซ์ทาโพสต์วิธยู"  เป็นซิงเกิลที่สิบสามของวง ซุเปอร์เฟอร์รีแอนิมัลส์ จากอัลบั้มชุด ริงส์อะราวด์เดอะเวิลด์ ขึ้นชาร์ตซิงเกิลแห่งสหราชอาณาจักรอันดับสูงสุดที่ 14 เมื่อเดือนกรกฎาคมปี 2001
# ทุนการศึกษาเกตส์
ทุนการศึกษาเกตส์ (หรือชื่อเต็มอย่างเป็นทางการ: Gates Cambridge Scholarships) เป็นทุนการศึกษาที่ก่อตั้งขึ้นโดยมูลนิธิบิลและเมลินดา เกตส์ในปี ค.ศ. 2000 ด้วยการมอบทุนเป็นจำนวนเงิน 210 ล้านดอลลาร์สหรัฐ เพื่อให้นักศึกษาที่สำเร็จการศึกษาที่มีผลงานโดดเด่นจากนอกสหราชอาณาจักรได้มีโอกาสศึกษาต่อที่มหาวิทยาลัยเคมบริดจ์ โดยเป็นทุนมอบให้สำหรับการศึกษาระดับบัณฑิตวิทยาลัยที่มหาวิทยาลัยเป็นระยะเวลาไม่น้อยกว่าหนึ่งปีแต่กำหนดไว้ว่าต้องไม่เกินสี่ปี ทุนการศึกษาดังกล่าวจะรวมถึงค่าเล่าเรียนทั้งหมด, ค่าเผื่อการบำรุงรักษา และเป็นเงินสำรองค่าใช้จ่ายเกี่ยวกับการตัดสินใจในการศึกษากิจกรรมที่เกี่ยวข้อง ซึ่งนักเรียนทุนชุดแรกได้เดินทางไปศึกษาที่มหาวิทยาลัยดังกล่าวในเดือนตุลาคม ค.ศ. 2001

ทุนการศึกษาเกตส์มีโครงสร้างที่คล้ายกันกับทุนการศึกษาโรเดสของมหาวิทยาลัยออกซฟอร์ด แม้ว่าทุนการศึกษาเกตส์เพิ่งจะก่อตั้งในช่วงหลัง แต่ได้รับการเลือกจากส่วนกลางโดยการแข่งขันคัดเลือก โดยมีช่วงระยะเวลาที่ยืดหยุ่นมากกว่าทุนการศึกษาโรเดส และทุนการศึกษามาร์แชล โดยทั่วไปในช่วงสองปีหลัง หรืออาจเป็นสามปีในบางครั้ง

 คุณสมบัติผู้สมัครและหลักเกณฑ์ 
ผู้สมัครจากประเทศอื่นนอกเหนือจากสหราชอาณาจักร ต่างมีสิทธิ์ที่จะได้รับทุนการศึกษา โดยอยู่ในช่วงระหว่าง 80 ถึง 100 นักเรียนทุนที่ได้รับเลือกในแต่ละปี ซึ่งเป็นจำนวนประมาณ 40 เปอร์เซนต์ที่มาจากสหรัฐอเมริกา เดอะเคมบริดจ์เกตส์ทรัสท์มีจุดมุ่งหมายที่จะเก็บรักษานักเรียนทุนในถิ่นฐานให้ได้ตลอดเวลา ซึ่งนำไปสู่ความผันผวนเล็กน้อยในการได้รับรางวัลทุนการศึกษาใหม่ของในแต่ละปี

มูลนิธิฯต้องทำการมอบทุนตามการอิงความสามารถด้านสติปัญญาของแต่ละบุคคล, ความสามารถในการเป็นผู้นำ ตลอดจนมีความต้องการที่จะให้ความรู้ที่พวกเขาได้รับได้มีส่วนแบ่งปันต่อสังคมทั่วโลก โดยมีเงือนไขว่าต้องให้บริการแก่ชุมชนของพวกเขา และนำความรู้ที่ได้รับมาพัฒนาคุณภาพชีวิตของผู้อื่นให้ดีขึ้น

 เป้าหมาย 
มูลนิธิบิลและเมลินดา เกตส์มีเป้าหมายที่จะสร้างเครือข่ายของผู้นำในอนาคตจากทั่วโลก ผู้ซึ่งจะนำวิสัยทัศน์ใหม่และมีความมุ่งมั่นที่จะปรับปรุงคุณภาพชีวิตของประชาชนในแต่ละประเทศให้ดีขึ้น เมื่อเวลาผ่านไป คาดว่านักวิชาการเกตส์เคมบริดจ์จะเป็นผู้นำในการให้ความช่วยเหลือเพื่อแก้ไขปัญหาระดับโลกที่เกี่ยวข้องกับสุขภาพ, ความเท่าเทียม, เทคโนโลยี และการศึกษา ในทุกพื้นที่ที่มูลนิธิได้ดำเนินการเรื่อยมา

 องค์กรนักวิชาการเกตส์
# พระเจ้าฮโยคง
พระเจ้าฮโยคงแห่งซิลลา (ครองราชย์ ค.ศ. 897 - ค.ศ. 912) กษัตริย์ลำดับที่ 52 แห่งอาณาจักรซิลลา 

พระเจ้าฮโยคงแห่งซิลลาเป็นพระราชโอรสของ พระเจ้าฮอนคังและ พระชายาอึยมยอง พระองค์อภิเษกกับธิดาของลีชานพระราชทานนามว่าพระมเหสีอูมยอง ในรัชสมัยของพระองค์นั้นอาณาจักรฮูแพกเจและอาณาจักรแทบงเริ่มขยายอำนาจจากทางตะวันตกของอาณาจักรซิลลา

ในปี ค.ศ. 905 เมืองจองนยองที่อยู่ทางภาคตะวันออกเฉียงเหนือของอาณาจักรซิลลานั้นถูกอาณาจักรแทบงเข้ายึดครอง และในปี ค.ศ. 907 พระเจ้าคยอน ฮวอน ได้นำทัพของอาณาจักรฮูแพกเจเข้ายึดพระราชวังในเมืองอิลซอนทางตอนของอาณาจักรซิลลา เมื่ออาณาจักรซิลลาถูกโจมตีบ่อยครั้งเข้าพระเจ้าฮโยคงหันมาดื่มสุราและขาดการดูแลราชกิจบ้านเมืองทำให้ อาณาจักรซิลลา เกิดความวุ่นวายขึ้น และในปี ค.ศ. 912 พระเจ้าฮโยคงสิ้นพระชนม์ พระศพของพระองค์ได้ถูกนำไปฝั่งที่บริเวณทิศเหนือของวัดซาจาซา
# พระเจ้าซินด๊อก
พระเจ้าซินด๊อกแห่งซิลลา (ครองราชย์ ค.ศ. 913 - ค.ศ. 917) กษัตริย์ลำดับที่ 53 แห่งอาณาจักรซิลลา

พระเจ้าซินด็อกสืบเชื้อสายจากตระกูลปาร์คเป็นลูกของของ แดอาชาน กับ องค์หญิงเยคยอม เนื่องจาก พระเจ้าฮโยคง ไม่มีพระราชโอรสจึงได้เลือกพระองค์มาเป็นองค์ชายรัชทายาทแห่งซิลลาและพระองค์เป็นเชื้อสายตระกูลปาร์คของ พระเจ้าอาดัลลา และเป็นพระชามาดาหรือลูกเขยของพระเจ้าฮอนคัง 

ในรัชสมัยของพระองค์นั้นอาณาจักรฮูแพกเจและอาณาจักรแทบงมีอำนาจเป็นอย่างมากทำให้ดินแดนทางภาคตะวันตกเริ่มถูกยึดครองโดยอาณาจักรฮูแพกเจและอาณาจักรแทบง

ในปี ค.ศ. 917 พระเจ้าซินด็อกสิ้นพระชนม์ พระศพของพระองค์ได้ถูกนำไปฝังใกล้กับพระราชวังในเมืองคยองจู